# Maliruagakhat Nunavumi Angutikhaliqiyit Katimayit Inuum Kituliqaa Naalaktitauniginik Ihumagiyaagani Aguyauyunik Munarijutinik Bluenose Kivaliqhiani Tuktut

April 1-mi 2016-mi

**PIJUTAUYUQ** umiga Nuvumi Angutikhanik Munarijutinik Katimayit (NWMB uvaluniit Katimayit) kituliqaa nalaktitauniginik inuknit ihumagiyauyq aguyauyunik munarijutinik Bluenose Kivaliqhiani tuktuut.

Kavamat Nunavumi – Havaviuyuq Avatiliqiyinit tunihihimaliqmata *Atulirumayauyumik NWMB-kut Ihumaliurutikhaanik* (Atulirumayauyuq), piyumayut ihumaliurunmik iniqhiyaagani munarijutinik Bluenose-mik Kivaliqhiani tuktunik. Atulirumayauyuq, ukualu aalat makpiraat piqaqtunik nakuhiqhanik qahaqtunik hivuniqhijutikhanik ublumi, qahaktut ihivriuriami ajikuhiuqlugilu NWMB-kut qungialiugainit qaritauyami uvani ([www.nwmb.com](http://www.nwmb.com) –mi.

NWMB-kut piquiyut inuknik tunihiyaagani titiraqhimayunik ihumagiyamiknik ikayutiniklu makpiraanik pijutauyunik agunahuaqniginut munarijutikhanik Bluenose-mik Kivaliqhiani tuktuut. Titiraqhimayunik ihumagiyamiknik ikayutiniklu makpiraanik tuniyauyariaqaqtut NWMB-kunut 5-mugaqtinagu (Iqaluit ubluqhiatani) May 13-mi 2016-mi. Piyumaguvit hivuniqhivaalirutikhanik tunihijutinik tukhiutini uvaluniit piyaaqni hivuniqhijutikhabik ilauyaaqni inuknit ikayuqtiriikluhiluniit nalaktitivikmi, uqaqatigijavatit NWMB-kut (Hivayautaa: 867-975-7300, titiqijutikuluniit qaritauyakut: receptionist@nwmb.com –mi).

**NALATITITILUGIT MALIRUAKHAT:**

**HEARING RULES:**

1. Nalaktitiyut akmaumayuq inuknut, qauyipkaqlugit inuit 60-ubluut naatinagit katimaliriaqtinagit nalaktitivikmik. Ilaga nalaktitiviup avaliitumik katimayit katimavigilaata, NWMB-kut ihumakpata angiagiyauyut qayaknaqtuluniit qauyiyauniaqata uqautauniaqataluniit.
2. Kinaliqaa ilauyumayuq inuk timiuyuqluniit tunihilaaqtuq NWMB-kunut titiraqhimayumik ihumagiyamiknik ikayutiniklu makpiraanik(1) pijutiqaqtunik aguyakhanik munarijutinik Bluenose-mik Kivaliqhiani tuktunik – ihuaqtumik nuuptigauyunik Inuktitut Inuinaqtulu, Kavlunatuluniit piyariaqaqat – kiguvagilugu 5-mugaqat (Iqaluit ubluqhiutaagut) May 13-mi 2016-mi.
3. Aturiaqaqniga nuuptikniginik titiraqhimayunik ihumagiyauyunik ikayutiniklu makpiraanik tuniyauyut NWMB-kunut pijutiqagituq inuknut kitunikliqaa.

1 “Ikayutit makpiraat” uqautauyuq atauhiqmik amigainiqhanikluniit ilituqhautinik, unipikaanik, ihumagiyauyunik ahiinikluniit makpiraanik ahianit inuup timiuyuupluniit titiraqhimayainik tunihijutinik, ilagiarutinik naunaipkutinik akhurutauyunikluniit ikayutinut inuup timiuyuupluniit tuniyainik.

1. Ukunuga tunihiyunik ikayutinik makpiraanik NWMB-kunut, nuuptiriagani atugituq makpiraani avatqumakpata qulinik (10) makpiqniginik, atuni ikayutauyuq makpiraaq nuuptiqtauhimagituq ilaqaqat nalaumayumik, nuuptiqhimayumik naitumik (Inuinaqtut Inuktituluniit Qavlunatulu) ikiniqhanik malruknik makpikniqaqtumik hivitunigani.
2. Akhuuqhaijutit titiraqhimayut nuuptigaikpatalu huuq taimainiganik NWMB-kunut tuninahaaqata, NWMB-kut ihumaginiaqait makpiraat atuqtukhat nalaktitivikmi ukua tuniyaunahaaqtut.
3. NWMB-kut pivakniaqut tamaita makpiraat tuniyauyut takupkaqtitauyuluniit inuknut qahakhimavagiagani, pijutiqaqata atuqniqaqtunik angiagiyauyunik quyaginaq tuhaqtitauniginikluniit ihumaluutiqaqata.
4. NWMB-kut pivakniaqut atautikut Inuinaqtut/Inuktitut Qavlunaatulu uqaqtiliqtuiyunik nalaktitivikmi, ila ayuqnainiqat.
5. Naamaniaqut NWMB-kuni katimayit talvaniitut nalatitivikmi.
6. Kinaliqaa kivgaqtuiyi havaktiluniit Kavamanit Kanatami, Kavamaniluniit Nunavumit, Angutikhaliqiyinit Timiuyumit, Nunanilluniit Angutikhaliqiyinit Timiuyumit, kinaluliqaa Inuk ilitariyauniaquq ilauniginik nalaktitivikmi.
7. Qaitquyaukpat kihiani NWMB-kunit ilauyaagani, aala inuk timiuyuqluniit ilitariyauyumayuq ilauyuni NWMB-kunit ihuaqtumik tukhiqniaquq titiraqluni NWMB-kunut.
8. Tamaita ilauyut ahiilu ilauyut nalaktitivikmi pitiarutiyariaqaqtut avanmut NWMB-kuniklu.
9. NWMB-kut pivikhaqaqtitiniaqut uqauhiriyaagani uqakhainik atuni ilauyut nalaktitivikmi ihumamiknik kivgaqtuqtimiknit, ayuitumit, uqaujiyimikniluniit.
10. Kinaliqaa ilauyut NWMB-kuni, NWMB-kut Hivuliqhuqtia Angutikhanun Munarijutinik, NWMB-kuluniit maligaliqiyiat apiqutiqalaaqtut atuqniqatiaqtunik ilauyunit nalaktitivikmi.
11. Kituliqaa ilauyuq apiqutiqalaaqtuq atuqniqatiaqtunik aalanik ilauyunik nalaktitivikmi.
12. NWMB-kun pivikhaqaqtitiniaqut ilauyunik inuknit katimayunik nalaktitivikmi uqauhiqariagani apiqutiqaqlutiklu ilauyunut NWMB-kunulu.
13. Kinaliqaa inuk nalaktitivikmi uqarumayuq apiqutiqarumayuqluniit ihaakpakniaquq, nivliqlunilu NWMB-kut Ikhivautariyaata ilitarikpagu kihiani talvatuaq.
14. NWMB-kut Ikhivautariyaat ihumaminik pivikhaqaqtitilaaqtuq uqarumayunit tuhaqtijutainik, ihumagiyainik, apiqutigiyainiklu.
15. NWMB-kut nipiliuqniaqut nalaktitivikmi katimaniganik qahakhilugilu tukhiqtaukpata.